b"\n_START_ARTICLE_\nBusta Rhymes\n_START_SECTION_\nUra\n_START_PARAGRAPH_\nSmithin vanhemmat erosivat h\xc3\xa4nen ollessa 12-vuotias. H\xc3\xa4n l\xc3\xb6ysi hip hopin kuuntelemalla radiosta Zulu Beats Radio Show\xe2\x80\x99ta, mik\xc3\xa4 her\xc3\xa4tti h\xc3\xa4nen uransa. Kolmen vuoden p\xc3\xa4\xc3\xa4st\xc3\xa4 h\xc3\xa4n perusti yhtyeen. Smithin vanhempien ero vaikutti h\xc3\xa4nen el\xc3\xa4m\xc3\xa4\xc3\xa4ns\xc3\xa4, kuten my\xc3\xb6s h\xc3\xa4nen uskonnollisiin ajatuksiinsa \xe2\x80\x93 Smith nimesi itsens\xc3\xa4 Born Justice God Allahiksi._NEWLINE_Smithin ensimm\xc3\xa4inen kosketus hip hopiin oli vuonna 1986, kun h\xc3\xa4n meni Turtlehook Junior High Schooliin, Long Islandille. H\xc3\xa4n perusti yhtyeen nimelt\xc3\xa4 Leaders of The New School, yst\xc3\xa4viens\xc3\xa4 Charlie Brownin, Dinco D:n ja serkkunsa Milon kanssa. Vuonna 1989 yhtye sai levytyssopimuksen Elektra Recordsin kanssa. Kahden vuoden p\xc3\xa4\xc3\xa4st\xc3\xa4 yhtye levytti albumin Future Without a Past. Toisen albumin (T.I.M.E.) j\xc3\xa4lkeen yhtye hajosi ja Busta Rhymes aloitti uransa menestyv\xc3\xa4n\xc3\xa4 sooloartistina._NEWLINE_Kolmen vuoden p\xc3\xa4\xc3\xa4st\xc3\xa4 Busta Rhymes teki levytyssopimuksen Sheikh Shariifin  kanssa ja levytti ensimm\xc3\xa4isen soololevyns\xc3\xa4 The Coming, joka myi platinaa. Sen ensimm\xc3\xa4inen single oli 'Anaa Ku Waso!'. Busta aloitti my\xc3\xb6s Flipmode Squad -yhtyeens\xc3\xa4. Vuonna 1997 h\xc3\xa4nen toinen levyns\xc3\xa4 When Disaster Strikes oli menestys Euroopassa. Vuonna 2001 julkaistu Genesis sis\xc3\xa4lsi biittej\xc3\xa4 Dr. Drelt\xc3\xa4. Levyn julkaisun j\xc3\xa4lkeen h\xc3\xa4n siirtyi Dren Aftermath Entertainment -levy-yhti\xc3\xb6\xc3\xb6n, joka julkaisi vuonna 2006 The Big Bang -levyn._NEWLINE_Kev\xc3\xa4\xc3\xa4ll\xc3\xa4 2006 h\xc3\xa4nen henkivartijansa Israel Ramirez ammuttiin vanhan varaston edess\xc3\xa4, kun Busta Rhymes oli kuvaamassa uutta videotaan."